7.2.2023
RO
Jurnalul Oficial al Uniunii Europene
C 47/197 Miercuri, 6 iulie 2022
47. remarcă faptul că accesul la asistență medicală poate fi afectat de efectul agravant al discriminării intersecționale: invită statele membre să asigure o asistență medicală universală și accesibilă, care să includă și servicii specializate de sănătate mintală, și să elimine urgent barierele actuale din calea asistenței medicale pentru toți, inclusiv pentru migranții aflați într-o situație administrativă ilegală, punând un accent deosebit pe femei, în toată diversitatea lor; subliniază că accesul la asistență medicală nu ar trebui să fie niciodată împiedicat din ignoranță, din cauza prejudecăților sau a stigmatizării; pune în evidență importanța pe care o au cadrele medico-sanitare în acordarea de asistență medicală în mod uman, nediscriminatoriu și nemoralizator, respectând consimțământul liber, prealabil și în cunoștință de cauză și drepturile pacienților; constată că există o lipsă acută de date privind femeile din grupurile marginalizate și femeile migrante care accesează servicii de sănătate, mai ales servicii de sănătate mintală; 48.
invită statele membre să ia act de efectul accentuat al discriminării intersecționale asupra accesului la diagnostice medicale, în special în domeniul sănătății reproductive și expres în cazul femeilor negre, al femeilor de culoare și al femeilor ce fac parte dintr-o minoritate; reamintește că sănătatea sexuală și reproductivă și drepturile aferente sunt drepturi fundamentale ale omului, la care ar trebui să aibă acces legal și în condiții de siguranță toți oamenii, în diversitatea lor; 49. invită statele membre să adopte și să pună în aplicare strategii, politici și programe de promovare a sănătății sexuale și reproductive și a drepturilor aferente pentru grupurile marginalizate de femei, să elimine barierele sistemice, financiare, juridice, practice și sociale cu care se confruntă acestea și să asigure faptul că sănătatea sexuală și reproductivă și drepturile aferente sunt respectate și protejate în toate statele membre; invită statele membre să promoveze planificarea familială și o educație sexuală cuprinzătoare și adaptată vârstei și să ajute femeile aflate în situații vulnerabile sau precare să aibă acces la toate tipurile de mijloace contraceptive, precum și să se asigure că acestea nu se vor confrunta cu practici discriminatorii atunci când accesează serviciile de sănătate; 50.
încurajează statele membre să pună la dispoziție proceduri juridice accesibile și transparente de recunoaștere a genului, bazate pe autodeterminare și în concordanță cu cea de a 11-a ediție a Clasificării Statistice Internaționale a Bolilor și Problemelor de Sănătate Înrudite (ICD-11) a Organizației Mondiale a Sănătății, să recunoască în legislație persoanele transgen, non-binare și intersexuale și să desființeze barierele, cum ar fi intervențiile chirurgicale obligatorii sau consilierea psihologică obligatorie; cere insistent statelor membre să interzică mutilarea genitală intersexuală și să se asigure că sugarii intersexuali nu sunt supuși unui tratament medical sau chirurgical nevital când sunt bebeluși sau copii; 51.
invită statele membre să pună capăt practicilor de sterilizare forțată, de provocare a avortului forțat și de contracepție forțată, inclusiv în cazul femeilor cu dizabilități și al femeilor rome, precum și medicalizării persoanelor transgen și să respecte integritatea corporală a acestora; invită statele membre să pună la dispoziția tuturor persoanelor care au supraviețuit unor acte de sterilizare forțată și coercitivă și unor divorțuri forțate măsuri de compensare eficiente și rapide, inclusiv prin crearea unor sisteme de despăgubire eficace; 52. reamintește că femeile, în toată diversitatea lor, în special cele care se confruntă cu forme de discriminare intersecționale, cele marginalizate și aflate în condiții de război sunt afectate disproporționat de schimbările climatice și de consecințele acestora; invită Comisia și statele membre să includă o perspectivă intersecțională, inclusiv genul și rasa, în toate acțiunile de combatere a schimbărilor climatice și să se asigure că se alocă fonduri și se pun în practică măsuri speciale în acest scop și să garanteze participarea egală a femeilor, în toată diversitatea lor, la organele decizionale de la nivel internațional, european, național și local; 53. cere insistent statelor membre să ia măsuri rapide, eficace și coordonate pentru a proteja drepturile omului și a răspunde nevoilor în materie de sănătate sexuală și reproductivă ale femeilor și fetelor și ale populațiilor marginalizate afectate de conflictul din Ucraina; o o 54.
o
încredințează Președintei sarcina de a transmite prezenta rezoluție Consiliului și Comisiei.